ବଲାଙ୍ଗିର ୨୮।୧୧ଃବିପୁଳ ପରିମାଣର କଫ୍ ସିରପ ଜବତ ହୋଇଛି । ବେଆଇନ କଫ୍ ସିରପ୍ ଚାଲାଣ ବେଳେ ଗୋଡେଇ ଗୋଡେଇ ଧରିଲା ପୋଲିସ । ବଲାଙ୍ଗିର ଜିଲ୍ଲା ପୁଇଁତଳା ଥାନା ନିକଟରୁ ସୋନପୁରକୁ କଫ୍ ସିରପ୍ ଚାଲାଣ ହେଉଥିବା ବେଳେ ପୋଲିସ ଧରିଛି । ଗୋଟିଏ ପିକଅପ ଗାଡି ସହ ଲକ୍ଷାଧିକ ଟଙ୍କାର କଫ୍ ସିରପ୍ ଜବତ ହୋଇଛି । ଡ୍ରାଇଭର ସହ ଜଣକୁ ଅଟକ ରଖିଛି ପୋଲିସ ।
ଘଟଣାସ୍ଥଳରୁ ମୁଖ୍ୟ ଅଭିଯୁକ୍ତ ଫେରାର ହୋଇଯାଇଛି । ଜବତ ଗାଡ଼ିରେ ୧୦ ହଜାର କଫ୍ ସିରପ ଥିବା ଅନୁମାନ କରାଯାଉଛି । ଘଟଣାକୁ ନେଇ ପୋଲିସ ଛାନଭିନ୍ ଚଳାଇଛି । ଏସପିଙ୍କ ନେତୃତ୍ବରେ ଏସଡିପିଓ, ସଦର ଓ ଟାଉନ ଥାନା ପୋଲିସର ମିଳିତ ଉଦ୍ୟମରେ ଚଢାଉ ହୋଇଥିଲା ।
